BODOLAND रादाब बाक्सा 07 अक्ट’बर 2021: 67 थि बुहुमनां जिब जुनार सबथा सानजों लोब्बा लाखिनानै आरो भारत उदांस्रि 75 थि बोसोरखौ बरायनानै आजादी का अम्ब्रिट महाटसप जों लोब्बा लाखिनानै थांनाय 1 अक्टबर खालि मानास हादरारि बागाननि बासबारि रेन्जाव गाहाइ हाबग्रा गेत बेखेवजेननायनिफ्राय लानानै दिनैसिम बायदि बायदि हाबाफारि लाबोनायजों लोगोसे दिनै मानास हादरारि बागाननि भुयापारा रेन्ज आरो मानास मावजि गेन्द्रि इकटुरिजिम ससायटिनि बानजायनायाव लोकिबाजार कामारदैसायाव हानजा सुरनाय हाबाफारि लादों आरो फरायसा गथफोर आरो ओनसोलनि सुबुंफोरखौ लाफानानै खामारदैसा गोजौ फरायसालियाव सांग्रांथियारि सावराय मेल लानायनि गेजेरजों बुहुमनां जिब जुनार सबथा सान हाबाफारिया थुंगेबाय । बे हाबापारियाव बाहागो लादों मानास हादरारी पार्कनि दिरेकट’र अमल चन्द्र सर्मा, बारग दिपुटि दिरेकट’र रुकुनात बर, बारग दिपुटि दिरेकट’र आरो दासिम अ एस दि बिबानाव थानाय धरनिधर बर, हाग्रा बिफाननि एम्बासादर चन्द्र कान्त बसुमतारी, मानास मावजिगेन्द्रि इकटुरिजिम ससायटिनि आफादगिरि नेहाथारि, 27 BN SSB इक लोकिबाजार SI रनजित सिं बिस, कामारदैसा गोजौ फरायसालिनि गाहाइ फोरोंगिरि आरो आइदा फोरोंगिरि, चापागुरि ककलाबारि दखरा एबसुनि दैदेनगिरि बिथांमोना बो बाहागो लायो । बे हाबाफारिनि गेजेरजों दिरेकट’र अमल चन्द्र सर्मा बिथां थांनाय साननैसो सिगांनिफ्राइनो हाग्रायाव जिब जुनार सिखार खालामग्रा सिखारि आरो दंफां दानग्राफोरा सरखारनि खाथियाव गावखौ गथायनायखौबो बरायदों । लोगोसे जिब जुनार मिथिंगाखौ रैखाथि होनो आरो अननो थाखाय बयखौबो खावलायदों ।